PLAN FOR CULTURE

Održiva Ura: ESG u fokusu
2025-06-26 17:30 - 20:00 (Europe/Zagreb) | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak 26. lipnja s početkom u 17:30 sati, u Uraniji – prostoru kreacije, održat će se sljedeće izdanje programa Održiva Ura: ESG u fokusu – Powered by Erste. Tema ovoga susreta je održivi turizam, promatran kroz prizmu ESG standarda i njihovu primjenu u realnom sektoru, s posebnim naglaskom na Valamarovu strategiju održivosti.
Događaj okuplja predstavnike turističkog sektora i financijskih institucija s ciljem otvaranja stručne rasprave o tome kako se ESG standardi prevode iz strateških dokumenata u operativnu stvarnost. Fokus je stavljen na Valamar Rivieru, predvodnika održivih praksi u hrvatskom turizmu, koji će predstaviti svoju aktualnu ESG strategiju s ciljevima koji uključuju potpunu dekarbonizaciju do 2035., smanjenje otpada za 60%, i integraciju lokalnih proizvođača i zelenih inovacija u cjelokupan opskrbni lanac.
Premda su ciljevi ambiciozni, Valamar već postiže značajan napredak: 100 % potrošnje električne energije dolazi iz obnovljivih izvora, a emitiranje stakleničkih plinova smanjeno je za više od 70 % od 2015. godine. Time Valamar postaje uzor održivog turizma u regiji.
Tea Pestotnik Prebeg, direktorica Sektora kvalitete i održivosti u Valamaru, predstavit će sveobuhvatni okvir kompanijskog ESG pristupa – uključujući ciljeve potpune dekarbonizacije, certifikaciju smještajnih jedinica i osnaživanje lokalnih zajednica kroz održivi razvoj destinacija.
Slijedi stručna panel-rasprava s fokusom na dobavljače kao ključne aktere u provedbi ESG politika. Sudjeluju:

Ivan Dell’orco, predsjednik Uprave Marikomerc d.o.o.
Tedi Chiavalon, član Uprave Chiavalon d.o.o.
Vladimir Sabo, direktor E.ON Energy Infrastructure Solutions d.o.o.
Rudolf Šaravanja, voditelj Poljoprivredne zadruge Komiža
Anica Petričević, manager razvoja strateških inicijativa Erste banke

Program će voditi Danijela Trbović, voditeljica eksternih komunikacija Erste banke.
Središnja pitanja koja će se otvoriti:

Kako ESG ciljevi oblikuju transformaciju turističke infrastrukture?
Koje izazove i prilike ESG standardi donose dobavljačima i financijskim partnerima?
Na koji se način lokalna ekonomija može pozicionirati unutar lanca održive vrijednosti?

U suradnji s Erste bankom, događaj osnažuje dijalog između privatnog sektora i financijskih institucija u kontekstu sve strožih regulativa (EU taksonomija, CSRD direktiva) i rastućih očekivanja javnosti.
Program je namijenjen profesionalcima iz područja turizma, održivog razvoja, menadžmenta lanca opskrbe, energetike i financija, ali i svima koji žele razumjeti dinamiku stvarne ESG implementacije – izvan marketinških slogana i usklađenosti “na papiru”.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.
Sljedeće predavanje iz ciklusa ESG u fokusu – Powered by Erste, zakazano je za rujan. Pratite urania.hr i erstebank.hr za nastavak dijaloga o održivosti.

Suvremena kazališna i filmska scena 2023. – 2025.
2025-06-27 10:00 - 2025-07-07 19:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Izlažu: Ivana Bakal, Barbara Bourek, Marta Dogan, Marta Dolenčić, Jelena Đanko, Ana Fucijaš, Tomislav Kobia, Irena Kraljić, Dražen Matijašević, Tihomir Milovac, Martina Petranović, Katarina Radošević Galić, Deni Šesnić, Jadranka Tomić, Ines Zrnc Gregorina
Autorica i voditeljica projekta: Ivana Bakal
Žiri: Doris Kristić, Irena Kraljić i Saša Fistrić

FESTIVAL DANI ORISA 25
2025-06-27 12:30 - 2025-06-28 17:00 | Vatroslav Lisinski Concert Hall, Trg Stjepana Radića 4, Zagreb, 10000, Croatia (Local Name: Hrvatska)
Jubilarni Dani Orisa 25 održat će se u lipnju, 27. i 28. 6. 2025. (petak i subota) u koncertnoj dvorani Vatroslav Lisinski u Zagrebu.
Dani Orisa održavaju se od 2001. godine, a dosad smo ugostili više od 400 predavača, vrhunskih stručnjaka iz cijelog svijeta. Dani Orisa promiču arhitektonsku, ali i cjelokupnu kulturnu scenu te su već dugi niz godina vodeći arhitektonski simpozij u Hrvatskoj, ali i izvan njezinih granica. Pozivamo vas da s nama proslavite divnih 25 godina u ljetnom, lipanjskom terminu, razdoblju kada su poslovne aktivnosti u jednom umjerenom, opuštenijem, ali izrazito efikasnom tempu. A upravo tako želimo i obilježiti punih 25. godina održavanja Dana Orisa.
Više informacija uskoro!

The Power of Youth: Young Architects in the Space of Stage Scenography
2025-06-30 20:00 - 22:00 | galerija DESSA, Židovska steza 4, Ljubljana, 1000, Slovenia
You are kindly invited to the opening of the exhibition The Power of Youth: Young Architects in the Space of Stage Scenography, which will take place on Monday, 30 June 2025, at 8 p.m. at the DESSA Gallery.

The exhibition explores the creative process of designing a stage space and the invisible side of technical solutions for it, as seen and approached by architects of the younger generation working in this field.
Through the work of eleven young architects, the exhibition reveals the different definitions of space and materiality, as well as the processes by which the creators shape the worlds of the stage, both in Slovenia and abroad. Young scenographers and technical producers in the fields of classical theatre, opera, contemporary dance, ballet and puppetry are always looking for new ways to shape space.

Exhibitors: Nika Curk Nagode, Gašper Grebenšek, Matic Gselman, Lin Martin Japelj, Matic Kašnik, Larisa Kazić, Ženja Maher, Maruša Mali, Eva Petruna, Ana Marija Snoj, Sara Slivnik

Curators: Ana Lovrec Medved, Vesna Perovnik, prof. mag. Jasna Vastl, Damjana Zaviršek Hudnik

The exhibition will be on display from 30 June to 11 September 2025.

Biciklopopravljaona pod orahom
2025-07-03 17:00 - 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Bic-pop Zelene akcije, besplatan volonterski servis za (samo)popravak bicikala aktivan od 2009. godine, gostuje u Jedinstvenom dvorištu.

U Biciklopopravljaoni svatko, neovisno o razini prethodnog znanja, može besplatno popraviti svoj bicikl, uz pomoć dežurnih volontera. Jedini uvjet za korisnike je da u popravku svog bicikla moraju sami sudjelovati. Osnažujući svoje korisnike da popravke na biciklima vrše sami, prikupljajući stare biciklističke dijelove koji su korisnicima dostupni besplatno, prosljeđujući donacije cijelih bicikala onima koji si ih ne mogu kupiti sami i otvarajući prostor u kojem ljudi jedni drugima pomažu kroz volonterski rad – Biciklopopravljaona promiče održivi transport, učinkovito gospodarenje resursima i izgradnju društvene solidarnosti.
Biciklopopravljaona djeluje u sklopu Zelene akcije, a 3. i 10. srpnja otvara svoj pop-up servis u hladu velikog oraha Pogonovog Jedinstvenog dvorišta.

Kreativna Ura: Prostorne priče
2025-07-03 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 3. srpnja u 17:30 sati, u Uraniji – prostoru kreacije, održava se novo izdanje programa Kreativna Ura pod nazivom Prostorne priče, s predavanjem Nenada Vukušića, jednog od najiskusnijih hrvatskih copywritera i stručnjaka za verbalnu artikulaciju složenih prostornih i dizajnerskih koncepata.
Tema predavanja fokusira se na ulogu narativa u arhitekturi – ne kao dodatka, već kao konstitutivnog elementa arhitektonske ideje. Arhitektura, poput svakog dobro strukturiranog teksta, zahtijeva logiku, emociju, identitet i jasnoću – elemente koje kvalitetna pripovjedna struktura može osigurati.
U vremenu kada arhitektonska praksa sve češće ulazi u polje tržišne komunikacije, kulturnog pozicioniranja i javnog diskursa, sposobnost arhitekta da ispriča priču o vlastitom projektu postaje ključna vještina. Ime projekta, narativna potka, konceptualna jasnoća – sve su to faktori koji utječu na to hoće li neka zgrada biti sagrađena, shvaćena i zapamćena.
Nenad Vukušić u predavanju propituje odnos arhitekture, jezika i identiteta kroz prizmu vlastite prakse. Autor je narativa iza niza zapaženih arhitektonskih i turističkih projekata – od hostela Goli+Bosi, preko hotela Amarin (za koji je, zajedno s Damirom Gamulinom i StudiomUP, nagrađen Grand Prixom HDD-a 2018.), do recentnog imenovanja hotela Stellar za Maistru.
Kao copywriter s više od dva desetljeća iskustva u brendiranju, korisničkom iskustvu i storytellingu, Vukušić će kroz konkretne primjere pokazati kako se metodologije pisanja – od scenaristike do UX copyja – mogu prenijeti na arhitektonsku praksu. Fokus predavanja su alati za strukturiranje i verbalizaciju ideja, kako u ranoj fazi projektiranja tako i u prezentaciji investitorima, javnosti ili kroz arhitektonski brending.
Kreativna Ura: Prostorne priče pozicionira riječ kao ravnopravnog partnera volumenu, a jezik kao alat oblikovanja percepcije prostora. U vremenu kada se prostorni identitet više ne temelji isključivo na formi, već i na komunikaciji, jasno strukturirani narativ postaje ne samo pomoćno sredstvo, već arhitektonska nužnost.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Izložba Stratum 2 Dina Topolnjaka u Galeriji Flora
2025-07-04 - 2025-07-16 | HDLUDU, Šetalište kralja Zvonimira 32, Dubrovnik
Slika

Nema sumnje da je danas (*Danas su dobra stara vremena sutrašnjice) mnogima jasno da slika nije naziv za vizualno iskustvo kao što nije ni prostor za 3 d ili fizičko iskustvo. Niti je perspektiva naziv za nešto vidljivo niti nešto slično tome. Bit će da se čovjek umorio od svega što je zapadnu civilizaciju učinilo takvom kakva je ona do nedavno bila i kakva još uvijek djelomično jest. Relativizacija je izvedena javno sa više osnova ali čini se da sveopća „nelagodnost u kulturi“ uz sveopću negaciju obrazovanja proizvodi „kulturu zaborava“. Slika je do nedavno bila naziv za vizualno iskustvo (Das Bild, Pitura, Quadro, Pictures,Obraz) i ta su sva iskustva simbolizirana jezikom proizvedena u IMAGE. To bi također trebala biti slika ali taj naziv više ne apelira na samo jedno iskustvo. I vrijeme je postalo dio tog neiskustvenog prostora zato što informacija da bi daleko i brzo stigla mora biti vremenski nelocirana, jednostavna i neopterećujuća u svakom pogledu, kako bi mogla zamijeniti donedavni fizički svijet. Istina, od samog početka, od kada su prethistorici crtali po stijenama i po svojoj koži, slika je bila pojam a ne vizualna činjenica. Tako je bilo i ostalo kad su radili slike na vazama i zidovima grobnica. Potom su slike-pojmovi rađeni na staklima i daskama. Platna su u opticaju od nedavno. Zatim, opet više nisu. Svi mogući materijali koje proizvodi suvremeni čovjek, sve to nosi SLIKU, statičnu i pokretnu. Povijesna se SLIKA otela kontroli, točnije raskinuta je njezina veza s realnim svijetom, koji nije SLIKA. Zato za nazivom SLIKA poseže svatko, kako mu se hoće. U tom kontekstu, u nizu pokušaja otpora sveopćem kabareu (**Veselim se kad pada kiša, jer ona pada i onda kad joj se ne veselim) neki slikari još uvijek slikaju na platnu. Taj uzaludni rad upravo govori o prirodi donedavne kulture koja nestaje, a mogla bi se održati, kao suodnos između čovjekovih bioloških mogućnosti i želje za svojevrsnom alkemijom. I kao što slovo ili istočnjački kriptogram simboliziraju i prizivaju i pojam i gestu i misao i zvuk i miris, tako za kulturnog čovjeka, materija može biti nešto drugo. Jao onima koji u to ne vjeruju. Privući nekoga da gleda i zagleda se u neki komad platna upravo je kulturni čin nagovora na transcendenciju. (***To je tako kao i u slučaju svake znanosti. Na kraju se utvrdi da je sve bilo drugačije.)

Citati: */ **/ ***/ Karl Valentin
Tekst: Vladimir Gudac

Dino Topolnjak rođen 1985. u Čakovcu. Diplomirao je na Akademiji primijenjenih umjetnosti u Rijeci pod mentorstvom Vladimira Gudca i studirao filmsku režiju na film.factoryu u Sarajevo pod mentorstvom Béle Tarra. Djeluje kao slikar i u filmskom mediju kao redatelj, scenski slikar i scenograf. Izlagao na samostalnim i skupnim izložbama u Rijeci, Zagrebu, Puli, Dubrovniku, Labinu, Berlinu, Düsseldorfu, New Yorku.

Kino u dvorištu: Fiume o morte!
2025-07-04 20:00 - 21:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Pogonovo kino na otvorenom 4. srpnja prikazuje igrano-dokumentarni film Igora Bezinovića “Fiume o morte!”.

Građani Rijeke, grada kojeg Talijani zovu Fiume, prepričavaju, rekonstruiraju i reinterpretiraju bizarnu priču o 16-mjesečnoj okupaciji njihovog grada 1919. godine od strane talijanskog pjesnika, dandyija i propovjednika rata Gabrielea D’Annunzija.
Film prikazujemo u petak, 4. srpnja u 20:30 u Pogonovom Jedinstvenom dvorištu.

FRACTIONS OF HUMANITY: LITTER PERSONIFICATION_interdisciplinarna izložba Ive Pozniak u Flori
2025-07-08 - 2025-07-13 | HDLUDU, Šetalište kralja Zvonimira 32, Dubrovnik
Što ako otpad nije samo otpad, nego ogledalo čovječanstva?
Fractions of Humanity: Litter Personification multimedijalna je umjetničko-znanstvena izložba koja otpad prikazuje kao neodvojiv dio čovjeka i potrošačkog društva, kroz spoj fotografije, skulpture, teksta i zvuka poziva na dublje promišljanje o njegovim egzistencijalnim dimenzijama.
Putovanje započinje u Uvali Sumratin, nekad živom prostoru zajedništva, a danas emocionalno i fizički zapuštenom mjestu koje reflektira širi društveni problem i odnos prema okolišu. Skulpturalne strelice vode posjetitelje prema Galeriji Flora, gdje započinje unutarnje suočavanje. U prostoru galerije, uz originalnu glazbu, sjenovitu rasvjetu i plave artefakte, stvara se atmosfera tihe refleksije, tuge i mogućnosti promjene.
Autorica, morska biologinja i umjetnica Iva Pozniak, smješta odbačene lutke u stvarne pejzaže duž dubrovačke obale, personificirajući otpad kao odraz potisnutih slojeva društva i kolektivne psihe, nadahnuta Jungovim konceptom sjene. Lutke – nekoć dio bezbrižne dječje igre, danas zaboravljeni artefakti – u kontekstu konzumerizma i nametnutih estetskih normi progovaraju i o oblikovanju ženskog identiteta unutar potrošačkog društva. Fotografije prikazuju oštar kontrast između sklada prirode i kaosa ljudskog otpada. U središtu izložbe ostaje ekološki problem – otpad koji se neprestano vraća, kao materijalni trag kolektivnog potiskivanja i neodgovornosti.
Ulaz na izložbu je besplatan, no “ulaznica” je vaše sudjelovanje u anonimnoj anketi kojom pridonosite znanstvenom istraživanju o emocionalnim reakcijama na otpad u okolišu. Izložba je dio doktorskog istraživanja koje se provodi na Sveučilištu u Dubrovniku.
Ova izložba ne traži da gledamo, već da nešto promijenimo.
…………………………………………………
Iva Pozniak je istraživačica na Sveučilištu u Dubrovniku, gdje djeluje u Laboratoriju za inteligentne autonomne sustave – LARIAT, na Fakultetu elektrotehnike i računarstva. Kao doktorandica na studiju Primijenjenih znanosti o moru, njezino interdisciplinarno istraživanje spaja biologiju mora, socijalnu ekologiju i ekološku psihologiju – povezujući zaštitu oceana, umjetnost i ljudsko ponašanje.
Znanstveno se fokusira na problem otpada u moru, s posebnim naglaskom na psihološke i društvene uzroke njegova nastanka. Kao umjetnica, duboko je nadahnuta morem, vođena željom da kompleksne i često zanemarene teme iz znanstvenog svijeta približi javnosti kroz umjetnost.
Kombinirajući terensko istraživanje, umjetničku fotografiju i skulpturu, Iva istražuje na koje načine otpad odražava skrivene aspekte ljudske psihe i potrošačkog društva. Svojim radom nastoji potaknuti dublje razumijevanje i emocionalnu povezanost s okolišem, otvarajući prostor za introspektivno promišljanje o zajedničkoj odgovornosti.

Movements: White
2025-07-08 20:00 - 2025-07-09 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Movements: White (2012.) scenski je performans Sanje Latinović, u suradnji s Rankom Đankovićem, nakon kojeg slijedi razgovor koji moderira kustosica Neva Lukić.

Sanja Latinović, umjetnica prisutna na likovnoj sceni od početka 2000-ih, gotovo se uvijek izražava kroz medij performansa. Ipak, riječ je o mediju koji je izrazito protočan te se često prelijeva u skulpturu, video ili fotografiju. U svojim radovima – koje možemo povezati i s njezinom vokacijom kiparice – umjetnica stvara nove (ne)prostore, s naglaskom na odnos ispunjenosti i praznine te na samog pojedinca, odnosno sebe samu, u središtu. Njezin se opus može opisati nizom ključnih pojmova: ispunjenost, materija, raspadanje, praznina. Scena, koja za umjetnicu ima presudnu važnost, obično je fizički ili simbolički udaljena od publike, pa promatrač performans doživljava iz vanjske perspektive.
Radovi Sanje Latinović govore upravo o toj nedostižnosti, o nemogućnosti postizanja potpunosti. Kao što materija izmiče, tako izmiču i stil te medij. Minimalizam prelazi u nadrealizam, realizam u simbolizam, performans u skulpturu, a skulptura u crtež na bijelom platnu.
Performans se po prvi put izvodi u Zagrebu. Kustosica je Neva Lukić, koja će u 20:40 moderirati razgovor s umjetnicima.
Izložba će biti dostupna posjetiteljima i 9. srpnja od 17 do 21 sat.

Biciklopopravljaona pod orahom
2025-07-10 17:00 - 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Bic-pop Zelene akcije, besplatan volonterski servis za (samo)popravak bicikala aktivan od 2009. godine, gostuje u Jedinstvenom dvorištu.

U Biciklopopravljaoni svatko, neovisno o razini prethodnog znanja, može besplatno popraviti svoj bicikl, uz pomoć dežurnih volontera. Jedini uvjet za korisnike je da u popravku svog bicikla moraju sami sudjelovati. Osnažujući svoje korisnike da popravke na biciklima vrše sami, prikupljajući stare biciklističke dijelove koji su korisnicima dostupni besplatno, prosljeđujući donacije cijelih bicikala onima koji si ih ne mogu kupiti sami i otvarajući prostor u kojem ljudi jedni drugima pomažu kroz volonterski rad – Biciklopopravljaona promiče održivi transport, učinkovito gospodarenje resursima i izgradnju društvene solidarnosti.
Biciklopopravljaona djeluje u sklopu Zelene akcije, a 3. i 10. srpnja otvara svoj pop-up servis u hladu velikog oraha Jedinstvenog dvorišta.

Kreativna Ura: Koncert Maali
2025-07-15 20:00 - 22:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Mate Picukarić, poznat pod umjetničkim imenom Maali, pripada onoj rijetkoj skupini suvremenih kantautora koji vlastitu glazbu grade s podjednakim promišljanjem o zvuku, tekstu i emotivnoj rezonanci publike. Njegovo gostovanje u sklopu Kreativne Ure, koje će se održati u utorak, 15. srpnja u 20 sati u Uraniji – prostoru kreacije, prilika je za dublji uvid u stvaralaštvo autora čiji debitantski album „Maali“ kritika već naziva „remek-djelom koje baš nigdje ne pušta“.
Album „Maali“ nastajao je tijekom deset godina, a svaka pjesma proizašla je iz jednostavnog akustičnog okvira, koji se kroz proces snimanja i suradnje s vrhunskim glazbenicima pretvara u raskošne, ali suptilno oblikovane aranžmane. U tom se spoju osjeća utjecaj američkog folka, indie-popa i alternativnog folka, no Maali se ne zadržava unutar žanrovskih granica. Njegov autorski rukopis karakterizira sposobnost da izgradi narativnu dubinu u jednostavnim melodijskim linijama, stvarajući pjesme koje funkcioniraju i kao intimna ispovijest i kao sofisticirano glazbeno djelo.
Posebnost glazbe Maalog leži upravo u tom spoju introspekcije i suvremenog senzibiliteta – emocionalna iskrenost susreće se s bogatom zvukovnom slikom, gdje detalji aranžmana, tišina i dinamika jednako oblikuju značenje pjesama kao i sami tekstovi.
Na pozornici Uranije, Maalom će se pridružiti dvojica istaknutih glazbenika: Luka Palčić, vrsni gitarist i vokalist, koji je osobitu reputaciju stekao virtuoznošću na slide gitari, te Domagoj Leljak, jazz-gitarist i fizičar, poznat po svojoj suptilnoj muzikalnosti i studioznom pristupu improvizaciji. Zajedno, ova trojica glazbenika tvore ansambl koji promišljeno balansira prostor i zvuk, gradeći glazbeni krajolik koji nije samo akustičko iskustvo, već i narativno putovanje.
Tijekom večeri, publika će imati priliku čuti pjesme Maalog izvedene uživo, ali i sudjelovati u razgovoru o procesu stvaranja albuma, važnosti interpretacije i ulozi glazbenih narativa u suvremenoj kantautorskoj sceni. Bit će to susret u kojem se glazba promatra kao arhitektura emocija, prostor u kojem melodija i tekst zajedno grade priču.
Kreativna Ura s Maalim obećava iskustvo koje nadilazi običan koncert, nudeći promišljanje o suvremenom kantautorstvu kao obliku umjetničke refleksije društva i osobnog identiteta.
Događanje je uz donaciju od 10€, ali je broj mjesta ograničen, stoga pozivamo sve zainteresirane da se prijave na urania.hr.

Praktikum za povjesničare umjetnosti
2025-07-20 08:00 - 23:30
Dijalog povijesti umjetnosti i suvremene umjetničke produkcije — prilog razvoju kritičke misli #4
prijave do 20. srpnja 2025.
Društvo povjesničara umjetnosti Hrvatske najavljuje četvrti Praktikum za povjesničare umjetnosti, edukativni i praktični program namijenjen diplomiranim povjesničarima umjetnosti i studentima završnih godina studija povijesti umjetnosti iz Hrvatske i inozemstva. Realizaciji ovogodišnjeg praktikuma pridružili su se Institut za suvremenu umjetnost i hrvatski ogranak AICA-e, a završna izložba bit će održana u prosincu 2025. u sklopu izuzetno posjećenog sajma suvremene umjetnosti Art Zagreb, koji od samih početaka prati i podržava ovaj program.
Ovogodišnje izdanje također se fokusira na promišljanje dijaloga između povijesti umjetnosti i suvremene umjetničke prakse. Polaznici će obraditi jedan relevantan umjetničko-povijesni tekst – poput prošlogodišnjeg primjera Heinricha Wölfflina – te u dijalogu s kolegama, umjetnicima i kustosima osmisliti i realizirati izložbeni koncept inspiriran analiziranim tekstom. Cilj je potaknuti dublje razumijevanje teorijskog nasljeđa struke te njegovu moguću aktualizaciju i reinterpretaciju kroz suvremene umjetničke prakse.
Povijest umjetnosti humanistička je disciplina koja koristi spoznaje filozofije, povijesti, sociologije, psihologije, antropologije, političkih znanosti, kao i tehničkih i prirodnih znanosti. Ona interpretira civilizacijska postignuća – arhitekturu, urbanizam, vizualne umjetnosti – rekonstruirajući njihova povijesna značenja i vrijednosti. No može li povjesničar umjetnosti ponuditi relevantnu i artikuliranu evaluaciju suvremenog umjetničkog djela? Ili je ta uloga prešla u ruke kustosa i likovnih kritičara?
Postavljamo pitanja: Imaju li povjesničari umjetnosti danas funkciju interpretatora i posrednika između muzeja, tržišta i publike? Je li moguće vratiti autoritet prosudbe – poput onoga kakav su imali Wilhelm Bode ili Bernard Berenson – u vrijeme algoritamski oblikovanih mišljenja i pasivnog konzumiranja sadržaja? Može li analiza poznavatelja još uvijek biti temelj oblikovanja izložbenog narativa?

Kroz organizaciju i produkciju skupne izložbe suvremene umjetnosti, polaznici će imati priliku primijeniti teorijska znanja u kontekstu suvremene hrvatske umjetnosti, interpretirati klasične i moderne umjetničko-povijesne tekstove u odnosu na suvremenu produkciju, aktivno sudjelovati u svim fazama pripreme izložbe – od istraživanja i konceptualizacije do postava i promocije.
Prijave su otvorene do 20. srpnja 2025.
Sudjelovanje je besplatno, u slučaju većeg broja prijava prednost imaju članovi DPUH-a
Molimo zainteresirane da putem online obrasca dostave osnovne podatke, kratak životopis te odgovore na nekoliko pitanja https://forms.gle/fzn3tfX9QzTtPkri8
Sastanci praktikuma održavat će se online od rujna do prosinca 2025., uz nekoliko susreta u živo (detaljan raspored bit će dogovoren sa sudionicima)
Organizator: Društvo povjesničara umjetnosti Hrvatske
Partneri: Art Zagreb 2025, Institut za suvremenu umjetnost, AICA Hrvatska

Posjetite izložbu „Sjećanje na Kviskoteku“!
2025-07-22 10:00 - 2025-10-04 18:00 | ZAGREB
Ne propustite pogledati izložbu „Sjećanje na Kviskoteku“ u samom centru grada. Galerija Hrvatskog školskog muzeja „Školica za 5“ nalazi se u neposrednoj blizini Zrinjevca u Hebrangovoj 5, a ulaz je besplatan!
Izložba “Sjećanje na Kviskoteku“ posvećena je jednom od najomiljenijih televizijskih fenomena i otkriva kako je Kviskoteka bila više od zabave – bila je inspiracija, alat za učenje, prostor međugeneracijskog dijaloga i simbol vremena kad si morao znati, a ne guglati. Kao čuvar školske povijesti, ali i povijesti svakodnevice i odrastanja Školski muzej ovom izložbom otvara vrata ne samo nostalgiji, već i raspravi o znanju, medijima i kulturi danas.

MASKE – 16. Ljetne noći Teatra EXIT
2025-07-24 21:00 - 22:30 | Centar kulture Ribnjak, Park Ribnjak 1, Zagreb
16. LJETNE NOĆI TEATRA EXIT
MASKE
AUTOR, REDATELJ I IZVOĐAČ: Dražen Šivak
DRAMATURGIJA: Patrik Gregurec, Karla Leko
PRODUKCIJA: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT
Kada pomislimo na masku, prvo što nam pada na pamet je – skrivanje. No, u glumačkoj profesiji maska služi upravo suprotnom – otkrivanju. Predstava MASKE u izvedbenoj formi lecture performancea vodi kroz simboliku, povijest i vještine koje su usko vezane uz masku kao izvedbeni element.
Kao što su naši preci davno činili, okupite se oko vatre i pogledajte kako Dražen Šivak balansira svoju životinjsku i ljudsku prirodu, svoje lice i tijelo – i lica i tijelo maski, kroz lecture performance u kojem vas glumac vodi kroz svijet preobrazbe, točnije – transformacije.
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu, a Karla Leko i Patrik Gregurec dobili su Marula za dramaturgiju predstave.
_________________________
Cijene ulaznica

Slobodna prodaja: 12,00 €
Pojedinačni popusti (studenti, umirovljenici, invalidi): 9,00 €*
Organizirani posjeti (firme, građani): 9,00 €*
Organizirani posjeti (škole, studenti, umirovljenici), članovi ADU i HDDU: 7,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

REALISTI - 16. Ljetne noći Teatra EXIT
2025-07-25 21:00 - 22:30 | Centar kulture Ribnjak, Park Ribnjak 1, Zagreb
REALISTI
AUTOR TEKSTA: Jure Karas
REŽIJA: Matko Raguž
IGRAJU: Nika Ivančić, Domagoj Ivanković, Nikola Nedić, Rok Juričić, Fabijan Komljenović
Svijet srlja u propast, a ljudi u shopping centre.
Reality show postaje stvarniji od vijesti. Tražimo poslove tamo gdje ih nema, a samo su smrt i kredit neizbježni.
Nepodnošljiva lakoća površnosti dopušta nam misliti da možemo ostvarivati svoje snove bez imalo uloženog truda ili resursa bilo koje vrste.
Diskriminacija, predrasude, neprilagođenost, narušeni raznovrsni međuljudski odnosi.
Realisti nam kroz smijeh govore o kaotičnoj realnosti i apsurdnostima vremena u kojem živimo u maniri kabareta kroz parodiju i glazbene komentare.
______________________
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

Cijene ulaznica

Slobodna prodaja: 16,00 €
Pojedinačni popusti (studenti, umirovljenici, invalidi): 13,00 €*
Organizirani posjeti (firme, građani): 13,00 €*
Organizirani posjeti (škole, studenti, umirovljenici), članovi ADU i HDDU: 10,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

ARMAGEDONCI – 16. Ljetne noći Teatra EXIT
2025-07-28 21:00 - 22:30 | Studio EXIT, Gundulićeva 37/1, Zagreb, 10000
ARMAGEDONCI
TEKST I REŽIJA: Sanja Milardović
DRAMATURGIJA: Nikolina Rafaj
IGRAJU: Judita Franković Brdar, Sanja Milardović, Ivan Simon
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta.
Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon.
Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena.
Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.
_________________________
Cijene ulaznica

Slobodna prodaja: 14,00 €
Pojedinačni popusti (studenti, umirovljenici, invalidi): 11,00 €*
Organizirani posjeti (firme, građani): 11,00 €*
Organizirani posjeti (škole, studenti, umirovljenici), članovi ADU i HDDU: 9,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

CABARET - KONCERT ZA ŽLICE I GITARU - 16. Ljetne noći Teatra EXIT
2025-07-29 21:00 - 22:20 | Centar kulture Ribnjak, Park Ribnjak 1, Zagreb
CABARET – KONCERT ZA ŽLICE I GITARU
PRODUKCIJA: Teatar EXIT i Kazalište Ulysses
MENTORI: Rade Šerbedžija i Lenka Udovički
IGRAJU: Mario Jovev i Nikola Nedić
Žlice & gitara dvojac su koji uz pomoć zvukova kuhinjskih žlica, gitare i mandoline, otkačenog nastupa, pomalo trubadurski pričaju o svome životu kroz uglazbljenu poeziju, a iza njihovog ludog i uvrnutog nastupa krije se poruka razuma. Svaka pjesma ima svoju priču i pozadinu i koliko god lepršavo i zabavno zvučale, svaka ima duboku poruku o svijetu u kojem živimo.
Radi se o autorskom projektu i angažiranoj predstavi u kojoj Mario Jovev i Nikola Nedić na iznimno duhovit i satiričan način progovaraju o problemima u društvu koji nas svakodnevno okružuju. Iako to rade dopadljivo i šarmantno, stihovi njihovih pjesama pogađaju u samu srž ozbiljnih problema kao što su korupcija, kriminal, kapitalizam i iseljavanje mladih iz Hrvatske, dotičući se pritom i tema iz svakodnevnog života.
___________________________
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

Cijene ulaznica

Slobodna prodaja: 12,00 €
Pojedinačni popusti (studenti, umirovljenici, invalidi): 9,00 €*
Organizirani posjeti (firme, građani): 9,00 €*
Organizirani posjeti (škole, studenti, umirovljenici), članovi ADU i HDDU: 7,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

LJUBAVNA PISMA – 16. Ljetne noći Teatra EXIT
2025-07-30 21:00 - 22:30 | Centar kulture Ribnjak, Park Ribnjak 1, Zagreb
LJUBAVNA PISMA
PRODUKCIJA: Kazalište Planet Art
TEKST: A.R. Gurney
IGRAJU: Slavica Knežević, Marko Torjanac
ADAPTACIJA I REŽIJA: Marko Torjanac i Slavica Knežević
PRIJEVOD: Marko Torjanac
Andrew i Melissa prijatelji su iz djetinjstva čije dopisivanje započinje slanjem poruka za vrijeme nastave u osnovnoj školi, što se nastavlja cjeloživotnim razmjenjivanjem pisama. I dok njihovi životi idu različitim smjerovima, kroz pisma progovaraju o svojim nadama, željama, snovima, pobjedama i porazima. U međuvremenu, Andrew postaje uspješan odvjetnik i političar dok se Melissa okreće umjetnosti i porocima.
Kamo ih vodi slučajan susret nakon mnogo godina? Je li, nakon toliko vremena, za njih prekasno? Je li moguć „popravni“ iz ljubavi? I jesu li, nakon toliko godina, osobe iz pisama iste kao one u stvarnosti?
Melodrama Ljubavna pisma najizvođenija je kazališna ljubavna priča na svijetu nastala iz pera plodnog američkog dramatičara A. R. Gurneya. Tekst je premijerno izveden 1988. godine na Broadwayu te je iste godine nominiran za Pulitzerovu nagradu za dramu.
U najnovijoj produkciji Kazališta Planet Art snažnim glumačkim postavama ovog kazališnog klasika pridružuju se Slavica Knežević i Marko Torjanac koji predstavu potpisuju i kao redatelji te autori dramaturške prilagodbe. Ljubavna pisma će nam svojom toplinom izmamiti i suzu i osmijeh, ali i poneko sjećanje na velike skrivene ljubavi koje svatko od nas nosi u sebi.
___________________________
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

Cijene ulaznica

Slobodna prodaja: 14,00 €
Pojedinačni popusti (studenti, umirovljenici, invalidi): 11,00 €*
Organizirani posjeti (firme, građani): 11,00 €*
Organizirani posjeti (škole, studenti, umirovljenici), članovi ADU i HDDU: 9,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

VOLIŠ LI ME? – 16. Ljetne noći Teatra EXIT
2025-07-31 21:00 - 22:30 | Centar kulture Ribnjak, Park Ribnjak 1, Zagreb
VOLIŠ LI ME?
PRODUKCIJA: Zagrebački glumački atelje u suradnji s Teatrom EXIT
REŽIJA: Janez Vajevec
IGRAJU: Vesna Tominac Matačić i Žiga Čamernik
Život koji smo sanjali nije se ostvario. Umjesto bračne idile koju smo planirali nakon prvotne zaljubljenosti susreli smo svoju osobnu bol od koje ne možemo pobjeći. Možemo li je nadvladati? I što nas čeka iza toga? Ljubav ili…?
Ovo su neke od tema koje otvara komedija Voliš li me?, oživljena fantazija dvadesetogodišnjeg perioda jednoga života koji su dvoje ljudi odlučili dijeliti u ulogama ljubavnika, životnih suputnika, iskrenih prijatelja, roditelja, pa čak i žestokih suparnika te naposljetku iskonskih ljudskih bića. Sve što jedna »ljubavna« veza može podnijeti pred očima gledatelja će se i dogoditi.
Mizanscena je jednostavna. Dvoje glumaca, stol i stolice te bezbroj fiktivnih predmeta koji ne postoje samo u mašti, već i u zbilji.
___________________________
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

Cijene ulaznica

Slobodna prodaja: 14,00 €
Pojedinačni popusti (studenti, umirovljenici, invalidi): 11,00 €*
Organizirani posjeti (firme, građani): 11,00 €*
Organizirani posjeti (škole, studenti, umirovljenici), članovi ADU i HDDU: 9,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

SJAJNE STVARI – 16. Ljetne noći Teatra EXIT
2025-08-01 21:00 - 22:00 | Centar kulture Ribnjak, Park Ribnjak 1, Zagreb
SJAJNE STVARI
Tekst: Duncan Macmillan u koautorstvu s Jonnyjem Donahoeom
Režija: Matko Raguž
Igra: Filip Križan
Glazba: Matija Antolić
„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.
___________________________
Predstave 16. Ljetnih noći Teatra EXIT počinju u 21:00 sat.

U slučaju kiše predstave koje bi se trebale održati na krovnoj terasi Centra mladih Ribnjak, održat će se u Teatru EXIT i to 30 minuta kasnije od najavljenog termina.
Sjedala na krovnoj terasi Centra mladih Ribnjak i u Studiju EXIT nisu numerirana.
Sve dodatne informacije možete pronaći na našoj službenoj mrežnoj stranici www.teatarexit.hr te na našoj Facebook i Instagram stranici.

Cijene ulaznica

Slobodna prodaja: 12,00 €
Pojedinačni popusti (studenti, umirovljenici, invalidi): 9,00 €*
Organizirani posjeti (firme, građani): 9,00 €*
Organizirani posjeti (škole, studenti, umirovljenici), članovi ADU i HDDU: 7,00 €*

*Popusti se ostvaruju isključivo kupnjom ulaznica na blagajnama Centra kulture Ribnjak i Studija EXIT predočenjem odgovarajućih dokumenata.
PRODAJA ULAZNICA ZA 16. LJETNE NOĆI TEATRA EXIT
ONLINE PRODAJA ULAZNICA: www.teatarexit.hr / Core Event
BLAGAJNA CENTRA KULTURE RIBNJAK – Park Ribnjak 1

Kupovina moguća na dane predstava, sat vremena prije početka izvedbe.
Ulaznice je moguće kupiti za sve predstave u sklopu 16. Ljetnih noći Teatra EXIT, uključujući i one koje igraju u Studiju EXIT (Gundulićeva 37/1), ukoliko nisu unaprijed rasprodane.

BLAGAJNA STUDIJA EXIT – Gundulićeva 37/1

Kupovina moguća na dan predstave, pola sata prije početka izvedbe.
Ulaznice je moguće kupiti samo za predstavu koja taj dan igra u Studiju EXIT, ukoliko nisu unaprijed rasprodane.

Informacije:
Tel: 01/ 3704-120
Mob: 091 /3757-114
E-mail: prodaja@teatarexit.hr
www.teatarexit.hr

Koncert: SON ROMPE PERA
2025-08-03 21:00 - 22:30 | Centar kulture Ribnjak, Park Ribnjak 1, Zagreb
Koncertni ciklus ‘Iza ugla, uho svijeta’ svoj prvi rođendan obilježava svojim prvim međunarodnim blokom koncerata kojeg Centar kulture Ribnjak realizira u suradnji s Izvorištima u sklopu programa Ljetnih noći Teatra Exit.
Nakon što će nas talijanska grupa Ars Nova odvesti na talijanski jug 6. srpnja, mjesec dana poslije će nas Meksikanci iz grupe Son Rompe Pera natjerati na ples. Oni su se posljednjih nekoliko godina nametnuli kao jedni od predvodnika novog vala južnoameričkih cumbia bendova. Son Rompe Pera tom žanru pristupa na punkerski način, što je logično s obzirom na to da iz tog miljea članovi grupe i dolaze, a rezultat je nešto što su kritičari nazvali cumbia-punk.
Puno je bendova iz svih krajeva svijeta koji odaju počast cumbiji, glazbi koju povezivamo s Kolumbijom, ali koja je prisutna i u ostalim državama Latinske Amerike. Son Rompe Pera svoj plesni ritam nameće kroz sjajne izvedbe na marimbi te višeglasjem, što je i tipično za cumbiju. U maniri najboljih bendova iz prošlosti, Son Rompe Pera slušatelje lagano uvlači u ples kojeg je praktično i nemoguće izvesti.
Son Rompe Pera su se na sceni pojavili albumom “Batuco” iz 2020. godine, ali su popularnost dobili albumom “Chimborazo” iz 2023. godine. Nakon njega su svirali na mnogobrojnim velikim festivalima, poput Womexa i Le Guess Who?, njihov nastup na KEXP Session je nezaobilazan za sve ljubitelje cumbije, a sada nam po prvi put dolaze u Hrvatsku.

Izložba Tri gracije Lukše Peka u Galeriji Flora
2025-08-16 20:00 - 2025-09-02 23:00 | HDLUDU, Šetalište kralja Zvonimira 32, Dubrovnik
Povezujući tradiciju dubrovačke kolorističke škole s aktualnim likovnim tendencijama, Lukša Peko zauzima posebno mjesto na dubrovačkoj umjetničkoj sceni, ponajprije zahvaljujući dosljednom, ali uvijek istraživačkom pristupu figuraciji.
Izložbom naslovljenom Tri gracije okuplja dvanaest grafika u tehnici suhe igle te trinaest ulja na platnu, uglavnom iz ciklusa Modra soba s pogledom na Fuji, ali i radove jednostavno naslovljene Ružičasti sjedeći akt, Ležeći akt, Crveni akt, Sjedeći akt...
Iako su obje cjeline izvedene u različitim medijima, povezuje ih autorova postojana fascinacija ljudskim likom, ovom prilikom ženskim aktom, i promišljanje prostora u kojem se to tijelo pojavljuje, transformira i simbolički iščitava.
Žensko tijelo u ovim radovima prolazi kroz niz formalnih i konceptualnih pomaka, od monumentalne, gotovo skulpturalne prisutnosti i konstrukcijske analitičnosti u grafikama, do kolorističke zasićenosti, taktilne mekoće i intimne atmosfere u uljima na platnu.
Naslov Tri gracije na doslovnoj razini priziva antički motiv triju božica ljepote, blagosti i plodnosti, čest u povijesti umjetnosti, od renesansnih majstora do modernih reinterpretacija. No, kod Peka te gracije nisu idealizirani mitološki likovi, nego figure koje nose tragove vlastite tjelesnosti i individualnog izraza te se ne bi moglo reći da emaniraju univerzalnu blagost i dobrotu.
Grafički ciklus Tri gracije pokazuje autorovo izvrsno vladanje tehnikom i suverenu kontrolu crte, kojom precizno modelira volumen, te oblikuje strukturu plohe slažući čvrst ritam i stabilnost kompozicije. Tehnika suhe igle omogućuje gusto, mrežasto tkanje linija koje modelira volumen tijela, ali istodobno unosi i osjećaj taktilne hrapavosti. Figure su izdužene, ponešto mehaničkih proporcija, postavljene u konstruktivne prostore gdje se geometrija i organsko sudaraju: kugle, piramide i mrežaste, heklane teksture stvaraju ambijente između sna i matematičke sheme. Svaka od gracija nosi svoje prostorno okruženje i ritam, a prisutnost životinja dodatno uvodi element začudnog i simboličnog. Tijelo u tim grafikama nije samo objekt gledanja već je svojevrsni stroj, nositelj arhitektonskih i kozmičkih kodova.
U seriji ulja na platnu Modra soba s pogledom na Fuji, Pekova se figuracija pomiče prema intimnijem, naoko senzualnijem registru. Boja preuzima primat: tamno crvene površine prostirke i ružičasti tonovi kože kontrastiraju tamnoj, točkasto strukturiranoj pozadini, dok mali prozor, slika unutar slike, otvara pogled na ikonografski prepoznatljiv motiv planine Fuji.
Upravo taj medijativni element, otvoreni prozor, introspektivnoj modrini sobe otvara beskraj i slobodu pejzaža, unoseći pritom ironično poigravanje s dalekim i egzotičnim svjetovima te diskretno odajući autorovu sklonost japanskoj umjetnosti.
Nekoliko slika uključuje i kolažirane elemente, pri čemu su prozori, inače nositelji pogleda prema daljini, zatvoreni nečim nalik na zgužvane zavjese ili papirnate pregrade. Time se prostorna dinamika radikalno mijenja. Umjesto otvorenog horizonta, interijer ostaje zatvoren u vlastitoj materijalnosti, a pogled se zadržava na teksturi i plohi.
Lukša Peko u oba medija gradi slike koje traže spor pogled – pogled koji se zadržava i postupno otkriva pod-slojeve i njihova značenja, pritom preispitujući tradicionalne motive i njihova ustaljena ikonografska čitanja.
Helena Puhara
Lukša Peko rođen je 24. travnja 1941. godine u Dubrovniku. Osnovnu školu i gimnaziju završio je u rodnom gradu. Kao đak zanimao se za slikarstvo i grafiku da bi prve poduke dobio od slikara Antuna Masle, te od slikara i povjesničara umjetnosti Koste Strajnića. Godine 1961. upisao se na Slikarski odjel Akademije likovnih umjetnosti u Zagrebu, a za vrijeme studija se uz slikarstvo intenzivno bavio grafikom. Diplomirao je 1965. godine kod slikara Otona Postružnika i Đure Tiljka te dobio nagradu ALU Zagreb za grafiku. Prvi put izlagao je s dvojicom dubrovačkih kolega, Josipom Škerljom i Josipom Trostmanom, u Umjetničkoj galeriji Dubrovnik. Iste godine otišao je na odsluženje vojnog roka te je kao vojnik 1966. godine imao u Splitu prvu samostalnu izložbu. Na grafičkoj specijalki ALU Zagreb 1968. završio je Poslijediplomski studij kod Marijana Detonija. Do sada je priredio više od sedamdeset samostalnih izložbi u Hrvatskoj i inozemstvu te je sudjelovao na više od dvjesto pedeset skupnih izložbi. Objavio je tri pjesničko-grafičke mape: Vrt bez dobi 1986. godine s književnikom Milanom Milišićem, Kad su golubovi umirali 1992. godine s književnikom Feđom Šehovićem i ovu, Marin Držić – Lukša Peko u kojoj su objavljenje njegove grafike i Držićeve pjesme. Za svoj je rad dobio sljedeće nagrade: u Zagrebu Nagrada „Sedam sekretara SKOJ-a“ (1969.), u Dubrovniku II. nagrada Oktobarske izložbe (1970.), I. nagrada Oktobarske izložbe (1971.), II. nagrada Majske izložbe (1979.), I. nagrada Majske izložbe (1980.), II. nagrada Proljetne izložbe (1981.), I. nagrada Oktobarske izložbe (1982.), I. nagrada Prvog bijenala HDLU (1984.) i Nagrada Grada Dubrovnika (1996.), u Splitu Godišnja nagrada Slobodne Dalmacije (1992.) te je nositelj državnog odličja Reda Danice hrvatske s likom Marka Marulića (1996.). Od 1968. živi i radi u Dubrovniku.

Izložba Irene Frantal u Flori
2025-08-18 08:30 - 2025-08-28 21:30 | HDLUDU, Šetalište kralja Zvonimira 32, Dubrovnik
Izložba Irene Frantal Monokrom (sjene na mokrom asfaltu) u Galeriji Flora predstavlja novi ciklus radova u kojem umjetnica nastavlja istraživati geometriju, simetriju i suptilne odnose između plohe, linije i materijala. Temelj ovih kompozicija je, kako sama ističe, potraga za skladom između dvaju principa – ženskog, utjelovljenog u zakrivljenim linijama, i muškog, utjelovljenog u ravnim linijama. Ova napetost i ravnoteža istodobno su formalni i simbolički okvir izložbe.
Radovi nastaju složenim postupkom višestrukog, simetričnog presavijanja papira, koji se potom izlaže kontaktu s ugljenim prahom. Umjetnica dlanovima i vrhovima prstiju nanosi pigment na slojeve presavijenih i rezanih listova, bilježeći pritom svaku neravninu, svaki rub.
Proces je na prvi pogled discipliniran, ukorijenjen u geometrijskoj logici, ali upravo u toj prividnoj strogoći otvara se prostor nepredvidivom – nasumičnim hvatanjima praha, tragovima pritiska, mikroskopskim reljefima nastalim u materijalu.
Ovi radovi nose u sebi i dalji trag umjetničina dugogodišnjeg interesa za strukturu knjige, simetrične, slojevite forme, raspoređene u nizu, koje u svojoj konstrukciji povezuju unutarnju logiku i ritmiziranu prisutnost papirnatih površina.
Iako ovdje knjiga nije izravno prisutna kao predmet, njezina strukturalna načela ugrađena su u svaki rad, tvoreći prigušenu arhitektoniku kompozicije.
U navedenom postupku prepoznajemo i tradiciju origamija, gdje presavijanje papira nikada nije samo tehnički čin, nego meditativni proces koji povezuje materijal, prostor i duh. Kao i u origami tehnici, koja nije puko oblikovanje plohe u volumen, već vježba svijesti u kojoj se pokret ruke prenosi u unutarnji ritam misli, presavijanja u radovima Irene Frantal nose istu dimenziju. Nije riječ samo o konstruktivnim gestama koje omogućuju simetriju i oblik, nego i o znakovima procesa, u kojima se materijal preobražava u nositelja unutarnjih stanja, odražavajući dinamiku između osobnog doživljaja i šireg, univerzalnog smisla.
Video-projekcija morskih valova prelama se preko serije crteža i otvara novu dimenziju njihova doživljaja. Tako preklapanjem dvaju medija statična geometrijska forma prerasta u živo tijelo, a apstraktni oblici poprimaju obilježja neobičnih organizama. U toj interakciji svjetla, pokreta i plohe nastaje menažerija imaginarnih bića, koja evocira fluidnost mora i ritam prirodnih procesa, pretvarajući crteže u prizore nepredvidive i promjenjive vitalnosti.
Helena Puhara

Irena Frantal je samostalna likovna umjetnica čiji rad proizlazi iz minimalističke i monokromne estetike, s fokusom na papir kao osjetljiv i promjenjiv materijal. Preklapanjem, presavijanjem i suptilnim intervencijama stvara radove koji balansiraju između reda i poremećaja, simetrije i namjerne “pogreške”, stvarajući tihe, ali vizualno i emotivno napete prostore. Diplomirala je Primijenjenu grafiku na Akademiji likovnih umjetnosti u Zagrebu (2004), magistrirala Book Arts na University of the Arts London (2010), te dodatno usavršavala crtež na Summer University of the Arts u Berlinu (2022). Redovito izlaže te surađuje s drugim umjetnicima na projektima knjiga umjetnika. Djeluje i u području edukacije o umjetničkoj knjizi, a sudjelovala je u međunarodnim projektima u Švedskoj te na rezidencijama u SAD-u, Litvi, Austriji, Švedskoj, Njemačkoj i Španjolskoj. Njezine umjetničke knjige nalaze se u brojnim privatnim i institucionalnim zbirkama u Europi, među kojima i u Kolekciji radova na papiru Muzeja primijenjene umjetnosti u Beču (MAK). Živi i radi u Zagrebu.

Održiva Ura: Zelenilo i klima
2025-08-28 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Nakon ljetne stanke, u Uraniji – prostoru kreacije započinje nova sezona Održive Ure, programa posvećenog dijalogu o suvremenim urbanističkim i arhitektonskim izazovima kroz prizmu održivosti. Prvo jesensko izdanje, pod naslovom Zelenilo i klima, koje će se održati u četvrtak, 28. kolovoza u 17:30 sati, stavlja u fokus jedno od gorućih pitanja današnjice – kako integrirati zelene površine u urbano tkivo kako bi gradovi postali otporniji na klimatske promjene.
Sudionice ovog izdanja su:

Kaja Šprljan Bušić, krajobrazna arhitektica i vlasnica studija Kreativni krajobrazi, s međunarodnim iskustvom u implementaciji održivih krajobraznih rješenja,
Ines Hrdalo, izvanredna profesorica na Agronomskom fakultetu u Zagrebu, stručnjakinja za zelenu infrastrukturu i rješenja temeljena na prirodi (Nature-Based Solutions),
Ljuba Južnič, vrtna dizajnerica i geomantkinja iz studija Castellum, koja pristupa zelenim prostorima kroz osobnu i društvenu dimenziju održivog življenja.

Kaja Šprljan Bušić radila je u renomiranim studijima poput Turenscape (Kina) i Latz & Partner (Njemačka), a od 2010. vodi vlastiti studio Kreativni krajobrazi, specijaliziran za integraciju održivih krajobraznih praksi u urbano planiranje. Sudjelovala je na projektu RE:PLAY (Kreativna Europa), a članica je Hrvatske komore arhitekata i Udruge hrvatskih krajobraznih arhitekata.
Osim akademskog rada, Ines Hrdalo vodi studio Inscape te kombinira znanstveni pristup s praktičnim projektiranjem urbanih i prirodnih krajobraza. Aktivna je u radnoj skupini za izradu Arhitektonskih politika Republike Hrvatske do 2030.
Ljuba Južnič svojim djelovanjem promiče ideju da održivost u gradu počinje malim koracima – stvaranjem mikrolokacija bioraznolikosti, edukacijom i primjerima dobre prakse. Vodi projekt Rožni vrt pri Fari u Sloveniji, a njezine knjige, poput Ruže – hrana za dušu i 21 korak u novo, promišljaju vrt kao prostor zdravlja i suživota s prirodom.
Kroz predavanje i otvoreni dijalog, sudionice će govoriti o:

važnosti javnih i privatnih zelenih površina u kontekstu klimatske otpornosti,
planiranju zelene infrastrukture kao integralnog dijela urbanog dizajna,
ulozi krajobrazne arhitekture u redefiniranju odnosa čovjeka i prirode u gradu,
primjeni rješenja temeljenih na prirodi (Nature-Based Solutions) u suzbijanju urbanih klimatskih rizika,
potrebi za uključivanjem građana i lokalnih inicijativa u stvaranje zajedničkog, održivog urbanog okoliša.

Klimatski izazovi i nova paradigma urbanog planiranja
U vrijeme kada su klimatske promjene sve vidljivije u gradskom prostoru – kroz ekstremne temperature, poplave, eroziju i smanjenje bioraznolikosti – postaje jasno da zeleni prostori više nisu luksuz, nego urbana infrastruktura. Pravilno planirane i izvedene zelene površine smanjuju temperaturne ekstreme, apsorbiraju CO₂, olakšavaju odvodnju oborinskih voda i djeluju kao prirodni regulator urbanog mikroklimatskog sustava.
Pored ekološke funkcije, zeleni prostori imaju psihološku i socijalnu ulogu: poboljšavaju kvalitetu zraka, smanjuju stres, potiču fizičku aktivnost i osnažuju osjećaj pripadnosti lokalnoj zajednici. Održivo oblikovanje krajobraza traži sveobuhvatan pristup – od znanstvenih analiza i strateškog urbanističkog planiranja, do suradnje s lokalnom zajednicom koja može aktivno sudjelovati u stvaranju i njegovanju novih zelenih oaza.
Sinergija stručnosti i zajednice
Posebna vrijednost ovog događanja leži u otvorenoj formi razgovora koja spaja stručnjake i građane. Takav pristup potiče co-kreativno planiranje – model u kojem lokalna zajednica sudjeluje u stvaranju zelenih politika grada, dok stručnjaci pružaju znanje i alate za kvalitetnu implementaciju.
U vrijeme kada klimatska kriza traži brze, ali promišljene reakcije, Održiva Ura: Zelenilo i klima podsjeća da budućnost gradova ovisi o našoj sposobnosti da u urbano planiranje uključimo prirodu kao partnera, a ne kao dekoraciju.
Za više informacija o predavanju posjetite urania.hr.

Nivoi u porastu Tine Gverović u Flori
2025-08-28 19:00 - 21:00 | HDLUDU, Šetalište kralja Zvonimira 32, Dubrovnik
Promišljanje prostora i društveno-političkog konteksta Mediterana središnja je tema rada koji izlažem u javnom prostoru Florina vrta u Lapadu. Svaki pojedinačni segment rada referira se na različite materijale, čime se ističe slojevita i raznolika povijest prostora – kako geološka, tako i političko-ekonomska. “Nivoi u porastu” dosad je bio prikazan u sklopu treće faze Dubrovačkog bijenala, Public, koja je predstavila lokalne i međunarodne umjetnike kroz intervencije na specifičnim lokacijama javnih prostora dubrovačkog arhipelaga (Elafitski otoci, Šipanska Luka). Rad će također biti predstavljen na izložbi “Iza plime” u MMSU Rijeka, u sklopu međunarodnog festivala Art Explora, u suradnji s Galerijom Flora.
Tina Gverović radi u mediju instalacije, crteža, slike, zvuka, teksta i videa. Njezin rad – često u formi dezorijentirajućih instalacija – istražuje ekonomiju i povijest materijala. Jedna od ključnih tema u njezinu radu jest pitanje potencijala političke vizije i reinvencije. Diplomirala je slikarstvo na Akademiji likovnih umjetnosti u Zagrebu 1997., nakon čega je završila poslijediplomski studij na Jan van Eyck Akademiji u Maastrichtu i doktorirala na sveučilištu Middlesex u Londonu.

Program Nivoi u porastu ostvaruje se uz financijsku potporu Grada Dubrovnika i Ministarstva kulture i medija RH

Izložba Nikice Jurkovića u Galeriji Flora
2025-09-03 - 2025-09-19 | HDLUDU, Šetalište kralja Zvonimira 32, Dubrovnik
Prolazeći kroz džepove vlastite odjeće, torbu ili ruksak, svima nam se dogodilo da naiđemo na stari račun koji u tom trenutku, iz znatiželje ili dosade, odlučimo ponovno promotriti. Iako se na prvi pogled može činiti kao beznačajan dokument, ako dovoljno dugo zadržimo pozornost, on nam može precizno otkriti nekoliko ključnih informacija o nama, pritom ne otkrivajući našu dob, spol, zvanje ili nacionalnost: otkriva nam na kojoj smo se lokaciji na svijetu određenog datuma nalazili, što smo točno radili i u kojem trenutku, odnosno koliko je sati tada bilo. Te su informacije u većini slučajeva dovoljne da rekonstruiramo širu sliku događaja, pa se nerijetko možemo prisjetiti i kako smo proveli taj dan, koje su okolnosti dovele do tog mjesta, kako smo izgledali i kako smo se osjećali. Tako naizgled banalan komadić papira, kao zapis u vremenu, pamti našu jedinstvenu orbitu i postaje svojevrsni autoportret. Dobiva li taj predmet nakon proživljenog trenutka novo značenje ili vrijednost?
Rad “Autoportreti (Brojevi s redomata)”, umjetnika Nikice Jurkovića primjer je takvog „post-contemporary readymade“ koncepta. To je jedan od ukupno pet radova izloženih na izložbi “Bez naslova (Procesi)” u galeriji Flora, nastalih u posljednjih pet godina. Osim što istražuje fenomen pamćenja kroz svakodnevne rituale prikupljanja i arhiviranja, rad “Autoportreti”, kao i preostala četiri rada na izložbi, u fokusu ima proces protjecanja vremena i njegovo naknadno redefiniranje.
Fizičko bilježenje pamćenja i vremena putem nizanja i multipliciranja prisutno je i u radu “Bez naslova (Karte)”, seriji grafika u dimenziji tramvajskih karata. Još jedan čin iz svakodnevice prelazi u umjetnički postupak, pri čemu svakim novim umjetnikovim otkucavanjem jednog te istog bijelog pravokutnika u tramvaju otisak postaje sve manje čitljiv, sve dok se potpuno ne apstrahira i prestane služiti svojoj izvornoj svrsi dokumentiranja prolaznosti.
Donekle zaseban koncept u sklopu izložbe predstavlja rad “Ovo je Patka (Oglasi)”. Inicijalno zamišljena kao neka vrsta brenda koji se promovira kroz uporabne predmete poput majica, šalova ili ručnika, Patka je u ovoj varijanti potencijalno beskonačni niz oglasa postavljenih u javnom prostoru. Jurković je prvi put kao kopiju crteža izložio u jednom pothodniku u Beogradu, a nakon što je uklonjena, svaki idući oglas referirao se na posljednju izmijenjenu verziju. To konkretno znači da se više ne traga za originalom, nego za kopijom kopije kopije itd. Osim što je ponovno prisutan element umnažanja i posljedičnog gubitka čitljivosti, Patka unosi i dozu humora – evocirajući svojom jezičnom sintagmom prevaru.
Kao što “Ovo je Patka (Oglasi)” ima svoj vlastiti tijek, tako je i “Stub prijateljstva” rad u stalnoj mijeni. Radi se o transkriptu WhatsApp razgovora između umjetnika i njegova prijatelja Mihaela Klanjčića, koji se nadopunjuje sa svakim novim izlaganjem, počevši od 25. 5. 2018. Listovi A4 papira smješteni su između dva betonska bloka i nisu dostupni za čitanje, a sadrže doslovno sve što je ikada digitalno izrečeno unutar jednog odnosa, prelazeći tako iz efemernog u materijalno. Ovakvim pohranjivanjem memorije jednog prijateljstva ono postaje na neki način sigurno od distorzije i zaborava, dok stup s vremenom fizički raste. Drugačija vrsta bilježenja kolektivnog iskustva prisutna je u posljednjoj seriji “Odlikaši (Sakupljači petica)”. Nastajući spontano iz igre, umjetnik sakuplja raznobojne papiriće koji označavaju da je u paketiću za motanje duhana preostalo još pet rizli. Papiriće lijepi na karton redoslijedom kojim ih sakuplja, nižući ih u redove i stupce te potencirajući broj pet. Pritom se pojavljuje neočekivani koloristički moment, a s vremenom se u stvaranje rada uključuju i drugi ljudi. Ponovno je prisutan dvosmisleni element kroz naslov rada, koji aludira na školski sustav ocjenjivanja na ovim prostorima.
Osim važnog aspekta bilježenja protoka vremena, prisutnog u svim radovima Nikice Jurkovića – takozvanog “snapshota vremena” – što je u srži spomenutog „post-contemporary readymade“ koncepta, ovakav pristup posljedično preispituje i autorstvo, originalnost te kapitalističku produkciju. Umjetnički rad odražava kulturni kontekst i stalno se nadograđuje novim značenjima. Tako naposljetku možemo prepoznati još jedan razlog aktualnosti Jurkovićeva rada – održava se napetost između kapitalističke i umjetničke proizvodnje, odnosno između neugasle potrebe za individualnošću i osobnim formiranjem te potrebe za komercijalnom produkcijom. Radovi na neki način postaju svjedoci svoga vremena i suvremeni po samoj svojoj biti – poput trenutne snimke vremena prema umjetnikovom odabiru, koja se suprotstavlja bezvremenosti umjetničkih djela u klasičnim žanrovima.
Tena Bakšaj

Nikica Jurković rođen je 1989. u Zagrebu. Diplomirao je Dizajn vizualnih komunikacija na Studiju dizajna pri Arhitektonskom fakultetu Sveučilišta u Zagrebu (2012.) te potom na Odsjeku grafike Akademije likovnih umjetnosti u Zagrebu (2018.), s najvećom pohvalom Summa Cum Laude. U sklopu Erasmus+ programa, završio je Preddiplomski studij Bellas artes na Sveučilištu Complutense u Madridu (2017.) Izlagao je na desetak samostalnih i brojnim skupnim izložbama. Sudjelovao je na rezidenciji Unlimited (New York, SAD, 2025.) i Haffenkombinat (Leipzig, Njemačka, 2019. i 2024.). Dobitnik je pohvale 34. Salona mladih te Nagrade Radoslav Putar 2024. godine.
Član je HZSU-a i HDLU-a. Živi i djeluje u na relaciji Beograd – Zagreb.

Izložba "Sjećanje na Kviskoteku" + Autorska vodstva izložbom - Zagrebački muzejski vikend
2025-09-05 10:00 - 2025-09-07 20:00 | ZAGREB
Izložba “Sjećanje na Kviskoteku” posvećena je jednom od najomiljenijih televizijskih fenomena – kvizu Kviskoteka.
Besplatno posjetite izložbu od 4. do 7. rujna u Galeriji „Školica za 5“, Hebrangova 5 u Zagrebu.
Pozivamo Vas i na besplatna vodstva izložbom koje vodi autorica Kristina Gverić,viša kustosica Hrvatskog školskog muzeja:
5/9/2025, Petak/ 15:00–15:30 – Autorsko vodstvo izložbom “Sjećanje na Kviskoteku”, Galerija „Školica za 5“
6/9/2025, Subota/ 10:00–10:30 – Autorsko vodstvo izložbom “Sjećanje na Kviskoteku”, Galerija „Školica za 5“
6/9/2025, Subota/ 12:00–12:30- Autorsko vodstvo izložbom “Sjećanje na Kviskoteku”, Galerija „Školica za 5“

Izložba "Pariška soba Hrvatskog školskog muzeja" - Zagrebački muzejski vikend
2025-09-05 10:00 - 2025-09-07 20:00 | ZAGREB
Na 3. katu Muzeja suvremene umjetnosti u Zagrebu privremeno je smještena iznimno vrijedna kulturno-povijesna cjelina Hrvatskog školskog muzeja – Pariška soba. Nastala za Svjetsku izložbu u Parizu 1900. godine kao reprezentativno predstavljanje školstva Kraljevine Hrvatske i Slavonije, ova je povijesna postava osvojila grand-prix medalju, a više od 120 godina kasnije ostaje jedinstveno svjedočanstvo hrvatske kulturne baštine. Dođite i na besplatno vodstvo Pariškom sobom koje vodi Filip Sunđi, viši kustos dokumentarist Hrvatskog školskog muzeja
6/9/2025, Subota / 15:00–15:15– stručno vodstvo po Pariškoj sobi Hrvatskog školskog muzeja, MSU, Pariška soba, 3. kat

Radionica "Ispeci pa reci" - Zagrebački muzejski vikend
2025-09-05 15:30 - 16:00 | ZAGREB
U sklopu izložbe “Sjećanje na Kviskoteku”, Školski muzej priprema interaktivnu enigmatsku radionicu “Ispeci pa reci” za djecu i mlade.
Radionicu vode je Ivana Dumbović Žužić, viša kustosica pedagoginja i Laura Busija, kustosica pedagoginja pripravnica.
Radionica se održava u Galeriji “Školica z 5”, Hebrangova 5 u Zagrebu:5/9/2025, Petak / 15:30–16:00
